Leefwêreld van die Gestremde · RSG - iono.fm
RSG | Podcast , ±22 min episodes every 1 week	|
Deur middel van hierdie radioprogram poog RSG om nie-gestremdes 'n beter begrip te gee van die probleme en suksesse van persone met gestremdhede.
Fanie du Toit vind meer uit van die regte van kinders met gestremdhede, met 'n fokus op geweld teenoor die kinders. En Jacqui January vertel van 'n organisasie wat help met die inklusiwiteit van persone met gestremdhede in geloofsgemeenskappe en kerke.
Fanie du Toit hoor van 'n ma wat haar moue oprol en haar gestremde seun ondersteun. Sy deel die uitdagings en vertel van die proses waarmee sy hom help om sy bestuurslisensie te kry. En Jacqui January gesels met Christo de Klerk van Blind SA oor mobiliteit- en lewensvaardighede vir mense wat op 'n latere tyd in hulle lewe blind word. Blind SA help met die vaardighede d.m.v. opleiding.
Jacqui January praat met 'n arbeidsterapeut oor arbeidsterapie vir kinders met Downsindroom. En Fanie du Toit gesels met 'n jong man wat sy nek in 'n duikongeluk gebreek het. Hy het sewe jaar gelede 'n baanbrekersoperasie ondergaan, en werk en woon deesdae saam met ander rolstoelgebruikers in 'n groephuis in Kaapstad.
Jacqui January gesels met Deon Pienaar van Ampucare oor hoe hy sy voete verloor het, en hoe hy ander nou daarmee help. En Fanie du Toit gesels met Sharon Goosen van Innovation for the Blind oor die proses wanneer 'n persoon op 'n latere ouderdom blind word.
Fanie du Toit vind meer uit van 'n gevestigde vaardigheidopleidingsentrum en beskermde werksplek vir volwassenes met intellektuele gestremdhede. En Jacqui January gesels met 'n ouers wat kinders met spesiale behoeftes het. Sy wou by hulle weet wat hulle wense vir die feesseisoen is, en wat die waardevolle “geskenke” is wat hulle van hulle kinders ontvang.
Jacqui January gesels met 'n ma van 'n dogtertjie met 'n seldsame siekte, Rett-sindroom. Sy vertel van haar kind se ontwikkeling tot 18 maande en die algehele agteruitgang daarna. En Fanie du Toit hoor watter rol 'n teater speel in ondersteuningsgroepe vir mense met gestremdhede.
Fanie du Toit praat met dr. Reinette Weyers, 'n ouer van 'n kind wat met outisme gediagnoseer is. Sy deel die pad wat sy en haar gesin gestap het. Sy gee ook raad aan ander wat hulleself in soortgelyke omstandighede bevind.
Fanie du Toit praat met Richard Bremner van Graaff-Reinet oor die werksaamhede van Boundless, 'n werksfasiliteit vir persone met gestremdhede. Die projek vervaardig 'n verskeidenheid handgemaakte produkte, wat mense met gestremdhede in die landelike gebiede van die Oos-Kaap bemagtig.
Jacqui January gesels met Hannes Viljoen, 'n aktivis wat hom beywer vir hulp aan ouers en versorgers van kinders met spesiale behoeftes. Hy stel binnekort 'n virtuele vergadersentrum bekend vir ouers waar hulle hulle probleme en uitdagings met mekaar kan deel. En Fanie du Toit hoor van maatskaplike dienste en werkskepping vir mense met gestremdhede in die Oos-Kaap.
Jacqui January en Fanie du Toit gesels met die Nasionale Direkteur van die Raad vir en van Gestremdes, oor die program Leefwêreld van die Gestremde wat 17 jaar gelede op RSG begin het, en baanbrekerswerk tot gevolg gehad het. En Fanie du Toit hoor van gemeenskapsondersteuning vir rolstoelgebruikers. Mense bring vier ure in rolstoele deur, en moet take verrig soos om 'n badkamer te besoek en 'n klag by 'n polisiekantoor in te dien.
In die duisendste episode hoor Jacqui January van 'n seldsame siekte wat onverklaard veral by jong dogtertjies voorkom, en alle liggaamlike ontwikkeling en spraak kortwiek. Die kinders word normaal gebore en die ontwikkelingsproses gaan voort tot op die ouerdom van 10 tot 18 maande, waarna die ontwikkeling stop. En Fanie du Toit het meer gaan uitvind van die struktuur en ondersteuningsnetwerk vir mense met gestremdhede in die Oos-Kaap. Hy hoor ook van sport vir rolstoelgebruikers in die provinsie.
14 Jan Middagvervolgverhaal
23 Jan Middagvervolgverhaal
#40 KATRYN: VROU VAN DIE RICHTERSVELD deur Jan Huisamen - Episode 39